CELEX: 32010R0508
Language: hu
Date: 2010-06-14 00:00:00
Title: A Bizottság 508/2010/EU rendelete ( 2010. június 14. ) a Spanyolország lobogója alatt közlekedő, illetve a Spanyolországban lajstromozott erszényes kerítőhálós hajók által az Atlanti-óceánon a nyugati hosszúság 45°-tól keletre és a Földközi-tengeren folytatott, kékúszójú tonhalra irányuló halászat tilalmáról

15.6.2010   
            
            
               HU
            
            
               Az Európai Unió Hivatalos Lapja
            
            
               L 149/7
            
         A BIZOTTSÁG 508/2010/EU RENDELETE
   (2010. június 14.)
   a Spanyolország lobogója alatt közlekedő, illetve a Spanyolországban lajstromozott erszényes kerítőhálós hajók által az Atlanti-óceánon a nyugati hosszúság 45°-tól keletre és a Földközi-tengeren folytatott, kékúszójú tonhalra irányuló halászat tilalmáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról szóló, 2009. november 20-i 1224/2009/EK tanácsi rendeletre (1) és különösen annak 36. cikke (2) bekezdésére,
   mivel:
   
               (1)
            
            
               A fogási korlátozások hatálya alá tartozó vizeken tartózkodó uniós hajókra és az uniós vizekre bizonyos halállományok és halállománycsoportok tekintetében alkalmazandó halászati lehetőségeknek a 2010. évre történő meghatározásáról szóló, 2010. január 14-i 53/2010/EU tanácsi rendelet (2) kvótákat állapít meg a 2010. évre.
            
         
               (2)
            
            
               A Bizottsághoz beérkezett információ szerint az e rendelet mellékletében említett tagállam lobogója alatt közlekedő, illetve az e tagállamban lajstromozott erszényes kerítőhálós hajók kimerítették a részükre a 2010. évre meghatározott, a mellékletben megnevezett állományra vonatkozó halászati kvótát.
            
         
               (3)
            
            
               Ezért az említett tagállam lobogója alatt közlekedő, illetve az e tagállamban lajstromozott erszényes kerítőhálós hajók számára meg kell tiltani a szóban forgó állomány halászatát.
            
         ELFOGADTA EZT A RENDELETET:
   1. cikk
   A kvóta kimerítése
   Az e rendelet mellékletében megjelölt időponttól kezdve úgy kell tekinteni, hogy a mellékletben említett tagállam erszényes kerítőhálós hajói a mellékletben megnevezett állományra nézve kimerítették 2010. évi halászati kvótájukat.
   2. cikk
   Tilalmak
   Az e rendelet mellékletében említett tagállam lobogója alatt közlekedő, illetve az e tagállamban lajstromozott erszényes kerítőhálós hajók a mellékletben megjelölt időponttól nem halászhatnak a mellékletben megnevezett állományra. Ettől az időponttól kezdve az e hajók által fogott, az adott állományba tartozó egyedek fedélzeten tartása, ketrecekben történő hizlalása vagy tenyésztése, átrakodása, áthelyezése és kirakodása is tilos.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. június 14-én.
      
         
            a Bizottság részéről,
         
            az elnök nevében,
         Fokion FOTIADIS
         
            tengerügyi és halászati főigazgató
         
      
   
   
      (1)  HL L 343., 2009.12.22., 1. o.
   
      (2)  HL L 21., 2010.1.26., 1. o.
   
      MELLÉKLET
      
                  Tagállam
               
               
                  Spanyolország
               
            
                  Állomány
               
               
                  BFT/AE045W
               
            
                  Halászeszköz
               
               
                  Erszényes kerítőhálós hajók
               
            
                  Faj
               
               
                  Kékúszójú tonhal (Thunnus thynnus)
               
            
                  Terület
               
               
                  Az Atlanti-óceán a nyugati hosszúság 45°-tól keletre és a Földközi-tenger
               
            
                  Időpont
               
               
                  2010.6.10.